**Mâinile mele**

*Flavius*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mâinile mele de teamă cresc

devin tot mai sălbatice.

Una din ele e mai vânjoasă

are forţă şi rupe,

cealaltă-i mai temperată,

măsoară totul cu prudenţă.

La ordinul primit se sprijină reciproc

şi nu iartă ce nu se cade.

Eu le iubesc pe amândouă la fel,

aş vrea să le mântui de rele

dar nu mă ascultă

şi singure-şi caută dreptatea,

de mă tot gândesc la ce-o să fac

dacă dreptate nu e

şi-mi bagă degetele-n ochi

de nu mai văd lumina

nici măcar moartea.